BANPU Call ยังพุ่งตามหุ้นอ้างอิงต่อเนื่อง
สัดส่วนการซื้อขาย DW ในวันศุกร์ นักลงทุนกลับมาให้ความสนใจ DW บนหุ้นรายตัวมากขึ้น จากข้อมูล DW Turnover Distribution ในเว็บไซต์ DW28 พบว่ามูลค่าการซื้อขาย DW ในวันศุกร์ แบ่งเป็น SET50 DW 44.2% และ DW บนหุ้นรายตัว 55.8% นำโดย DW บนหุ้น ITD 7.5% DW บนหุ้น PTT 4.8% และ DW บนหุ้น ADVANC 4.3% ตามลำดับ
21 ก.ย. 2558

บล.แมคควอรี เผย สัดส่วนการซื้อขาย DW ในวันศุกร์ นักลงทุนกลับมาให้ความสนใจ DW บนหุ้นรายตัวมากขึ้น จากข้อมูล DW Turnover Distribution ในเว็บไซต์ DW28 พบว่ามูลค่าการซื้อขาย DW ในวันศุกร์ แบ่งเป็น SET50 DW 44.2% และ DW บนหุ้นรายตัว 55.8% นำโดย DW บนหุ้น ITD 7.5%  DW บนหุ้น PTT 4.8% และ DW บนหุ้น ADVANC 4.3% ตามลำดับ โดยสำหรับ DW28 ที่เกี่ยวข้องได้แก่  ITD28C1512A PTT28C1602A และ ADVA28C1603A เป็นต้น
นอกจากนี้ ยังมี DW ในกลุ่มอื่นๆที่เคลื่อนไหวโดดเด่น ตัวอย่างเช่น BANP28C1601A +10.0% เทียบกับหุ้นอ้างอิงที่ปรับตัวขึ้น +2.3% นอกจากนี้ ยังมีกลุ่มเรือเทกองที่ปรับตัวขึ้น เช่น TTA28C1601A +22.6% เทียบกับหุ้นอ้างอิงที่ปรับตัวขึ้น +3.9% เป็นต้น ขณะที่กลุ่มเทคโนโลยีบางหลักทรัพย์ปิดร่วง และส่งผลให้ Call DW ร่วงตาม เช่น ADVA28C1603A -6.9% เทียบกับหุ้นอ้างอิงที่ปรับตัวลง -0.4%
ทั้งนี้ สำหรับข้อมูลการซื้อขาย DW28 ในวันศุกร์ พบว่านักลงทุนซื้อสุทธิ DW บนหุ้นเทคโนโลยีและอสังหาริมทรัพย์ เช่น TRUE28C1512B 7.0 ล้านหน่วย ADVA28C1603A 4.0 ล้านหน่วย รวมทั้ง PS28C1511A และ SIRI28C1512A ส่วนทางด้านแรงขายสุทธิ นักลงทุนขายสุทธิ DW ในหุ้นที่ปรับตัวขึ้นแรงในวันศุกร์ เช่น TPIP28C1512A 17.3 ล้านหน่วย และ TTA28C1601A 5.3 ล้านหน่วย ตามลำดับ
 
ภาพรวมการซื้อขายใบสำคัญแสดงสิทธิอนุพันธ์ (DW)
มูลค่าการซื้อขายหลักทรัพย์ทั้งหมด (Total Market Turnover) 39,155.47 ล้านบาท
มูลค่าการซื้อขายใบสำคัญแสดงสิทธิอนุพันธ์(Total DW Turnover) 1,616.51 ล้านบาท
คิดเป็น 4.1%